Turma (Imperium Romanum)

Turma fuit minima equitatus Romani manus. 

 Roma 
Turmae iam tempore liberae rei publicae Romanae exstiterunt et ex triginta, postea ex triginta tribus equitibus, quibus decurio imperavit, constabant. Signum eorum, ut conicitur, vexillum fuit. Unicuique legioni Romanae initio decem turmae erant.

Tempore imperii, equitatus legioni subiectus ex quattuor turmis compositus est, quae imprimis explorationi relationibusque erant. Copiis equestribus, quae alae vocabantur et illo tempore ad auxilia pertinebant, sedecim turmae a triginta ad triginta tres equites erant (alae quingenariae) aut viginti quattuor turmae 40 equitum (alae milliariae).

Antiquitate posteriore turma usque ad 500 equites habere potuit.

 Imperium Romanum Orientale 
Turma (τούρμα) fuit administrativa Imperii Romani Orientalis divisio a turmarcha (τουρμάρχης) directa. Omne thema in duas aut tres turmas divisum esse solebat, quae usque ad quina hominum millia comprehendere poterant.

 Vide etiam 
Ala (exercitus)

 Bibliographia 
 Marcus Junkelmann: Die Reiter Roms. Pars 2. Der militärische Einsatz. Zabern, Moguntiaci 1991, ISBN 3-8053-1139-7.

Categoria:Res militares Romanae antiquae